Lav et referat af nedenstående tekst:

Tekst:
Det er en meget sjælden gæst i Danmark, hvalrossen, som egentlig har hjemme ved Svalbard og Grønland. Alligevel er der flere gange i år spottet en hvalros ved den danske vestkyst, og mandag var det Læsø, som var heldig at få besøg. Det var ved Østerby Havn, det store havdyr svømmede op på land, hvor den lagde sig i solen. - Hvorfor den kommer til Danmark er det store spørgsmål. Måske er den bare rundt og se lidt af verden, siger Anika Toth, der er biolog på Nordsøen Oceanarium. Ikke den samme som sidst Anika Toth har ikke selv set hvalrossen, men hendes første bud var, at det nok var den samme, som tidligere er set på Vestkysten. Den tidligere gæst hedder Freja og er en ung hun med korte tænder. Men hvis man ser billeder af gæsten på Læsø, vil man hurtigt få øje på de lange fine stødtænder, og efter at have fået tilsendt et billede, er meldingen fra Anika Toth en anden: - Det ligner en han. Den her er ikke i så god stand, som Freja var, da hun besøgte Hirtshals. Den her er tyndere, siger hun. 100 til 200 meters afstand Selvom havdyret har hjemme langt fra Danmark, er det ifølge Anika Toth ikke et problem for den at være i dansk farvand. - Den lever af muslinger, så hvis den kan finde det, har den det fint, og ellers svømmer den bare væk, siger Anika Toth. Hvis du skulle få lyst til at se det særlige dyr, skal du holde dig på god afstand. For dyret vejer ifølge biologen omkring 600 kilo og kan godt blive stresset, hvis man nærmer sig. - Man skal holde sig på 100 til 200 meters afstand, også når den er i vandet, siger Anika Toth.

Referat:
Mandag eftermiddag blev en hvalros spottet på Læsø, hvor den var svømmet op på land. Det er sandsynligvis ikke den samme, som er set i Danmark tidligere på året.